
ARUBA MESTER 
DI E ESFUERSO 


DI NOS TUR PA 
RECUPARA 


PROME MINISTER 


Evelyn Wover-Croes 


Aruba ta bay bek na normalidad 


SCOLNAN TA HABRI DIABIERNA 1 DI JULI 


Despues di sali di e ultimo reunion cu Crisis Team, Prome 
Minister Evelyn Wever-Croes den conferencia di prensa cu 
a tuma luga na oficina di BRA, a anuncia cu awe diahuebs, 
desde 120r di merdia, a kita tur medida cu a tuma pa cu e mal 
tempo anuncia y ta bay bek na normalidad. 


“E palabranan cu Aruba, Corsou y Boneiro a scapa ta 
palabranan cu mi kier a scucha desde inicio unda cu a mira 
cu e tres islanan aki den Caribe tawata menasa di por a wordo 
alcansa pa e tormenta”, Prome Minister a expresa. 


Diahuebs 120r di merdia, a kita tur medida. Sector comercial ta 
funcionando y ta bek na normalidad. Sector publico ta haciendo 
trabounan di setup bek di sistemanan pa asina diabierna por 
duna servicio sin interupcion. 


Pa loke ta trata scolnan, na prome instante a wordo anuncia cu 
lo cera diahuebs y diabierna. Esaki no ta e caso mas mirando 
cu no tin necesidad pa tene scolnan cera diabierna tambe. 
Crisis Team tawata tin contacto cu schoolbesturen y mayoria a 
indica tambe cu nan por cuminsa scol diabierna mes tumando 
cuenta tambe cu nan tin hopi trabou pendiente. 


“Mi ta gradici tur ciudadano di nos pais, cu apesar di tawata 
den momentonan dificil, pa sector comercial cu mester a 
cera negoshi, y pa ciudadanonan cu mester a keda paden, 
pa muchanan cu no por a bay scol, y cada ciudadano cu nos 
comportacion civico, nos a cumpli manera e reglanan a wordo 
stipula. Y nos a keda 'safe' pa asina awe nos lanta bek y sigui 
den recuperacion”, Prome Minister Evelyn Wever-Croes a 
expresa. 

Prome Minister Evelyn Wever-Croes: 
A aplica e plan di horcan y e experiencia y conocemento di nos 
profesionalnan 


Durante e conferencia di prensa cu a tuma luga na oficina di 
BRA, Prome Minister Evelyn Wever-Croes a duna di conoce 
cu pa cu e pasada di e mal tempo, Gobierno y Crisis Team 
a aplica e plan di horcan na unda cu a basa nan mes riba 
esaki pero tambe riba e experiencia y conocemento di nos 
profesionalnan den e ekipo di crisis. 


E prome mandatario di Aruba a remarca cu e no ta kere cu 
Aruba a actua mucho apresura ni tampoco mucho laat pa tuma 
desicionnan cu a tuma. A actua na e momento husto y a pone 
medidanan husto y necesario cu mester a wordo poni na e 
momentonan ey. 


“Claro cu tin hende cu lo kier cu a tuma decision y medidanan 
hopi mas prome mientras cu otronan no tawata kier a mira 
medida mes y ta cuestiona e motibo pa cua mester a bin cu 
medida. Manera cu tur cos den bida, y den e caso aki tambe, 
no por complace cu tur hende. Importante ta cu nos a basa nos 
mes riba nos plan y a wordo guia door di Nacional Hurricane 
Center”, Prome Minister a enfatisa. 


Nacional Hurricane Center a pone Aruba riba status di ‘Warning’. 
Mesora Crisis Team a actua di acuerdo cu a plan. Den esaki, 
Aruba a cumpli responsabelmente cu loke cu mester a wordo 
haci pa informa pueblo y percura pa tur cos cana bon pa e 
siguridad di nos ciudadanonan. 


Den e tereno pa un preparacion pa un horcan, Prome Minister 
a indica, semper e conseho ta “Planifica pa lo peor”. Implicando 
e maneho aki, por sali gana di aglo asina. Desde dialuna, a 


anuncia cu pa diaranson 8or, e tormenta lo pasa mas cerca di 
nos isla. Esaki tawata e caso tambe. E mas cerca aki tawata 
90 kilometer zuid cu a yuda miho pa pasa door di e tempestad. 
Tambe, a anuncia cu pa 10or di diaranson anochi, e pio lo pasa 
caba. Esaki ta loke cu a tuma luga tambe. 


Prome Minister a duna di conoce cu e unico cos cu na e 
momento ey no por a predici ta e daño cu lo a ser causa pa e 
tempestad y cuanto tempo lo tawata tin mester pa recupera di 
esaki. Y awor, nos sa e contesta riba esaki. 


“Y nos ta contento cu awe nos no ta den e posicion di bisa 
pueblo cu nos ta lamenta cu nos no a tuma accion pasobra nos 
no a spera y planifica pa lo peor. Nos a tuma e precaucionnan 
necesario”, Prome Minister a bisa. 


Prome Minister a enfatisa: “Nos ta den temporada di horcan 
cu a cuminsa e luna aki y ta sigui te na november. Nos a pasa 
den un bon prueba na fin di e prome luna. Ta hopi importante 
pa nos tur ta prepara pa esaki. E tempestad a pasa nos bay. 
Realmente nos ta bendiciona. Pero ban keda alerta”. 


Prome Minister na final, a gradici tur integrante di Crisis Team, 
DOW pa nan profesionalismo, dedicacion y sacrificio pa sirbi 
nos pueblo bou di circumstancianan hopi dificil. Un biaha mas 
nan a demostra di ta prepara pa enfrenta e condicionnan aki di 
naturalesa. Tambe Premier a gradici prensa cu tambe a hunga 
un rol importante pa tene nos pueblo informa. En especial, 
un danki na TeleAruba cu tawata disponibel henter ora pa 
comunica cu comunidad. 

CREAN DO 

NOS TA CREA 

egg U ez 


MINISTER 


REUNION BILATERAL ENTRE MI NISTE R 
URSELL ARENDS Y MINISTER DI 
INFRASTRUCTURA Y MANEHO DI AWA DI 

REINO, MARK HARBERS 


Riba e di dos dia di e Ocean Conference 2022, 
Minister Ursell Arends a reuni cu Minister di 
Infrastructura y Maneho di Awa di Reino, Sr. 
Mark Harbers (NL), unda a duna un update riba 
diferente proyecto y manehonan cu ta trahando 
riba dje pa Aruba. 


Tambe a toca e tema di e tres puntonan cu Aruba 
a trece dilanti durante e dialogo interactivo, cual 
a enfoca riba promove y fortalece un economia 
sostenibel basa riba e oceano. 


Particularmente pa islanan chikito den desaroyo, 
asinaconocicomo"Small Island Developing States 
(SIDS)", adaptacion y transicion pa sostenibilidad 
ta di sumo importancia. A tene combersacionnan 
pa explora oportunidadnan pa colaboracion y 
tambe pa comparti miho practicanan y experticio 
cu otro. 


Por ultimo, a dialoga riba Aruba - como un 
pais cu ta forma parti di Reino Hulandes - su 
envolvimento pa loke ta trata e Water Conference 
2023, organisa door di Hulanda conhuntamente k 
cu Tajikistan. Esaki lo ta tumando luga otro aña 
na New York. 


Siguramente un dia fructifero unda a elabora riba 
diferente manera pa Aruba por inicia, amplifica 
y acelera acionnan cu ta reduci presion riba nos 
oceano adheriendo na e Metanan Mundial pa 
Desaroyo Sostenibel(SDG's) di Nacionanan Uni 
(UN). 


Diahuebs 30 Juni 2022 


Marlon Croes - 


Director DOW 


“ARUBA TA BENDICIONA, DIAHUEBS A 
HABRI CU MASHA POCO DAÑO A CAUSA DI E 
YOBIDANAN" 


Director di DOW, Marlon Croes a duna un relato di e trabounan 
cu a presenta pa DOW a consecuencia di e pasada di e 
tormenta. 


Diaranson durante dia prome cu pasada di e tormenta, DOW a 
ricibi 30 melding y despues di e pasada di e tormenta a ricibi 44. 
Pues den total DOW a ricibi 74 melding comunidad di Aruba. 
Mayoria di e melding nan prome tabata pa molester di awa 
of precaucion pa pasada di awa y mas despues tabata 
meldingnan cu tin di haber cu caminda (mata cu a cay of santo 
riba caminda). 


Pa locual ta trata e areanan cu tabata “High Risk” pa 
inundacion, team di DOW a bishita tur esakinan pa cual por 
bisa cu Zeewijk a sali bon for di dje, Pos Chikito despues di a 
tuma medida tambe a sali bon di dje, Madiki a lanta bon y Palm 
Beach tambe a lanta bon. 

“A tuma nota cu varios mata di Kwihi a cay den area di Noord, 
pues aworaki ta lantando esunnan cu por lanta pero esunnan 
cu no por scapa, ta corta nan y remove nan di e area.” 


Sr. Croes a sigui bisa cu hopi caminda ainda tin santo riba 
dje pero e ekipo di DOW ta trahando pa haci esakinan limpi. 
Mescos ta e caso pa varios Beach cu a lanta sushi, manera 
Bushiri, pero tambe tin otronan cu lo mester mas atencion 
manera na Tamarijn unda cu a surgi basta daño. Casa Del 
Mar, Eagle Beach, Palm Beach y Hadicurari tur a keda bon. 


Pa locual ta saliñanan, sr. Croes a bisa cu esakinan tambe a 
sali bon di e tormenta. Tabatin algun pomp di awa cu a surgi 
daño, cual ta trahando riba dje pa pone nan bek den funcion 
mas pronto cu ta posibel. 


Por ultimo sr. Croes a indica cu ainda tin hopi trabou pa haci 
pa por mehora Aruba su Infrastructura na un manera definitivo, 
unda cu ta mitiga tur riesgo pa den futuro. “Ta gradici OT, BT y 
Prome Minister Evelyn Wever - Croes cu a guia henter e ekipo 
durante di e crisis , sin lubida e team di DOW cu ta traha den 


e parti di “recovery”. 


“Aruba ta bendiciona, diahuebs a habri cu masha poco daño a 
causa di e yobidanan” 


ORANJESTAD - Director di DOW, Marlon Croes a duna un 
relato di e trabounan cu a presenta pa DOW a consecuencia 
di e pasada di e tormenta. 


Diaranson durante dia prome cu pasada di e tormenta, DOW a 
ricibi 30 melding y despues di e pasada di e tormenta a ricibi 44. 
Pues den total DOW a ricibi 74 melding comunidad di Aruba. 
Mayoria di e melding nan prome tabata pa molester di awa 
of precaucion pa pasada di awa y mas despues tabata 
meldingnan cu tin di haber cu caminda (mata cu a cay of santo 
riba caminda). 


Pa locual ta trata e areanan cu tabata “High Risk” pa 
inundacion, team di DOW a bishita tur esakinan pa cual por 
bisa cu Zeewijk a sali bon for di dje, Pos Chikito despues di a 
tuma medida tambe a sali bon di dje, Madiki a lanta bon y Palm 
Beach tambe a lanta bon. 

“A tuma nota cu varios mata di Kwihi a cay den area di Noord, 
pues aworaki ta lantando esunnan cu por lanta pero esunnan 
cu no por scapa, ta corta nan y remove nan di e area.” 


Sr. Croes a sigui bisa cu hopi caminda ainda tin santo riba 
dje pero e ekipo di DOW ta trahando pa haci esakinan limpi. 
Mescos ta e caso pa varios Beach cu a lanta sushi, manera 
Bushiri, pero tambe tin otronan cu lo mester mas atencion 
manera na Tamarijn unda cu a surgi basta daño. Casa Del 
Mar, Eagle Beach, Palm Beach y Hadicurari tur a keda bon. 


Pa locual ta saliñanan, sr. Croes a bisa cu esakinan tambe a 
sali bon di e tormenta. Tabatin algun pomp di awa cu a surgi 
daño, cual ta trahando riba dje pa pone nan bek den funcion 
mas pronto cu ta posibel. 


Por ultimo sr. Croes a indica cu ainda tin hopi trabou pa haci 
pa por mehora Aruba su Infrastructura na un manera definitivo, 
unda cu ta mitiga tur riesgo pa den futuro. “Ta gradici OT, BT y 
Prome Minister Evelyn Wever - Croes cu a guia henter e ekipo 
durante di e crisis , sin lubida e team di DOW cu ta traha den 
e parti di “recovery”. 

2022 CU OPTIMISMO, 

Yopoprunipan | POSITIVISMO Y 
DETERMINACION 
NOS TA LOGRA 


MINISTER 
Komara aduro 


Minister Xiomara Maduro ta informa: 


DIA 1 DI JULI TA HACI 159 AÑA DI ABOLICION 
DI SCLAVITUD DOOR DI HULANDA DEN E 
COLONIANAN SURINAM Y ANTIAS HULANDES 


Aruba tambe tin su historia di sclavitud 


na momento di e emancipacion di esclavo, un cantidad di casi 
500 esclavo a logra haya nan libertad na Aruba. No obstante 
cu esaki ta un cantidad limita, e ta parti di historia di sclavitud 
na Aruba. 

Minister di Cultura, Xiomara Maduro ta informa cu dia 1 di juli |! 
ta cumpli 159 aña cu Hulanda a duna esclavonan di Surinam, ft 

islanan di Aruba, Boneiro, Corsou, St. Maarten, St. Eustatius NG zá ni an s : 4 
y Saba, nan libertad. E historia di sclavitud na Aruba no ta h 
mucho conoci y pesey como parti di e formacion di nos propio | 
identidad ta importante pa Pueblo haya sa mas die parti menos Pi | 
bunita aki di e historia di nos Pais y di Reino Hulandes. Et | 


Aruba tambe tin su historia di sclavitud 

Na Aruba tambe tabatin esclavo, aunke na un cantidad pad 
menos cu na e otro isla nan di Reino Hulandes na unda | hai | TAE 
tabata tin negoshi di benta di esclavo y plantacionnan grandi I] o hy eee ro 
unda esclavonan tabata traha. Segun investigacion haci, e : a 1 UB > 
esclavonan na Aruba tabata traha na cas, den tienda di nan SAA A E 

Continuacion DIA 1 DI JULI TA HACI 159 AÑA DI ABOLICION DI SCLAVITUD.... 


Varios investigacion riba sclavitud na Aruba 

Tin varios experto cu a haci investigacion riba sclavitud na 
Aruba y riba nos historia colonial cu a resulta den documento, 
buki y documentario. Minister di Cultura ta invita pueblo pa 
bishita Archivo Nacional di Aruba y Sala Arubiana di Biblioteca 
Nacional Aruba pa cera conoci cu mas di e historia di sclavitud 
na Aruba. Na Archivo Nacional Aruba, por ehempel, tin 
varios storia di esclavo y tin un 


aki ta necesario pa nos compronde e presente y e ta yuda 
nos fiha unda nos kier bay den futuro como hende y como 
Pais. Sclavitud a forma parti tambe di nos pasado y pesey 
ta importante pa nos conoce e storianan pa nos evita cu nan 
por ripiti den nos presente y futuro. Den e tempo nos dilanti 
Ministerio di Cultura lo dedica atencion y brinda informacion 
riba e parti di e historia aki di nos Pais. 


registro den cual tin famnan cu 
ta descendiente di esclavo. Un 
storia conoci ta esun di Virginia 
Dementricia Gaai, kende tabata 
un esclavo rebelde y di cual varios X. MM. 
famia na Aruba ta descendiente. 
Na Hulanda a nombra un caya na 
Rotterdam na su nomber, Virginia 
Gaaipad. 


Historia di sclavitud ta topico 

actual den Reino 

Na juli 2020 e Minister di Relacion 

Interior y di Reino di Hulanda a 

forma un comision di conseho 

di varios profesional den Reino 
Hulandes y di Surinam pa 

organisa dialogo social tocante 

e topico di e pasado di sclavitud 

y e impacto cu esaki tin riba e 
presente. E dialogo ta dirigi riba e 
conexion, riba e reconocemento 

y pa sclavitud haya su lugar 

den e historia comparti den 

Reino Hulandes. E comision a nada y 
traha e rapport ‘Ketenen uit het i 
Verleden’ den cual nan a formula 

algun recomendacion pa Estado 
Hulandes, entre otro, reconoce | u 1 
y ofrece disculpa pa e pasado di 

sclavitud den Reino Hulandes. E 

disculpa lo yuda pa cura herida u 

historico y ta yuda pa por traha 

hunto na un futuro comparti. 


diiy ese Count boani ern Miponegsel 


E intencion no ta pa culpa un eric Co lan 


hende, sino pa Estado Hulandes 

reconoce e dolor cu sclavitud a 

causa y pa asumi responsabilidad 

den e relacion cu otro den Reino 
Hulandes. vy m 


Ta importante pa conoce nos 
historia 

Como Arubiano e ta masha 
importante pa nos conoce nos 
pasado, ya cu e conocemento 

MINISTER MADURO DI CULTURA A BISHITA 
VARIOS ACTIVIDAD RIBA DIA DI SAN JUAN 


Cultura bo tin cu bib'e y pesey riba Dia di San Juan Minister 
Maduro di Cultura a pasa bishita diferente actividad rond di 
nos isla pa comparti un rato cu Pueblo y brinda sosten na e 
comisionnan di Centro di Bario cu ta organisa e celebracion 
tradicional aki. 


Minister Maduro a cuminsa e recorido cultural cu un bishita 
SV Jong San Nicolaas na unda e mandatario a ricibi un bunita 
reconocemento di sra. Juliana 'Deta' Rasmijn pa e aporte 
cu semper ta wordo brinda na e organisacion aki cu ta tene 
nos cultura di San Juan, Dera Gay bibo den e districto di San 
Nicolaas. Despues a sigui pa 'Cunuco di Seit' di Famia Ady 
Koolman na Rooi Koochi na unda tur aña famia y amistad ta 
bin hunto pa un bunita celebracion cu baile y cendemento di 
candela. Minister Maduro a bishita Centro di Bario Brazil tambe 
y eynan a participa na e baile di San Juan. Na Centro di Bario 
Tanki Lender e mandatario a yega net na ora pa presencia e 
'grito di gay' cu ta un di e competencianan tradicional di Dia di 
San Juan. Despues a sigui pa Centro di Bario Noord cu e aña 
aki tabata tin un competencia di e 'gay mas bunita.' Por ultimo 
Minister Maduro a pasa na Centro di Bario Playa Pabou na 
unda e mandatario a baila un rato cu e publico presente pa 
asina clausura e recorido pa Dia di San Juan, Dera Gay. 


Tempo no a yega pa e mandatario por a pasa na tur actividad, 
pero Minister Maduro ta gradici di curason tur persona y 
organisacion cu haci posibel pa Pueblo por a biba nos cultura 
di Dia di San Juan, Dera Gay. 

Æ 


UNOCA 


TA PRESENTA: 


AS 


KIDS & YOUTH CAMP 2022 


Pintamento, cantamento, musica, yoga y hopi mas! 


Scol di Arte 


Fecha 
18 - 22 di juli 2022 


Fecha 
11 - 15 di juli 2022 


Mucha 
(7-12 aña) 
8:00 AM - 12:30 PM 


Hoben 
(13 - 18 aña) 
1:30 - 5:00 PM 


(13 - 18 aña) 
1:30 - 5:00 PM 


Pa inscribi: click riba e link publica den e post riba e 
pagina di facebook di UNOCA 


€» www.facebook.com/Unoca Aruba 

CONDECORACION REAL 
ARUBA 
2023 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SIÑA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 


až 


20 AŇA bi- 


PORTU BAD 


